Държавен вестник, бр. 88, 2022 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  88
КОМИСИЯ ЗА РЕГУЛИРАНЕ 
НА СЪОБЩЕНИЯТА
РЕШЕНИЕ № 349 
от 20 октомври 2022 г.
за изменение и допълнение на Правила за из­
ползване на радиочестотния спектър от елек­
тронни съобщителни мрежи от радиослужба 
радиоразпръскване (ДВ, бр. 6 от 2022 г.)
На основание чл. 30, ал. 1, т. 8, чл. 32, ал. 1, 
т. 2 и чл. 66а, ал. 3 във връзка с чл. 36, ал. 1 
и 2 от Закона за електронните съобщения Ко­
мисията за регулиране на съобщенията реши:
§ 1. В чл. 11, ал. 1 се правят следните 
изменения:
1. Основният текст се изменя така: 
„(1) Във връзка с ефективното разпределе­
ние и използване на радиочестотния спектър в 
УКВ обхвата (87.5-108.0 МHz) и за осигуряване 
безопасността на въздухоплаването се спазват 
следните изисквания:“.
2. Точка 2 се изменя така: 
„2. антенната система да бъде многоетажна 
с вертикална поляризация на сигнала; раз­
решава се използване на едноетажна антена, 
с изключение на градовете с международни 
летища (София, Варна, Бургас, Пловдив и 
Горна Оряховица) и районите около тях, при 
обща ефективно излъчена мощност от анте­
ната, не по-голяма от 250 W;“.
§ 2. В § 1 от допълнителната разпоредба 
се създава т. 5:
„5. „Необходима изходна мощност на пре­
давателя“ е допустимата мощност, с която 
може да излъчва предавателната станция.“
§ 3. В преходните и заключителните раз­
поредби се правят следните изменения:
1. Параграф 4 се изменя така:
„§ 4. Техническите изисквания за работа 
на електронни съобщителни мрежи от радио­
служба радиоразпръскване и съоръженията, 
свързани с тях, приети с Решение № 1306 от 
25 октомври 2007 г. на КРС (ДВ, бр. 98 от 
2007 г.), се отменят, с изключение на чл. 8, 
който запазва действието си до 31.12.2022 г.“
2. Параграф 5 се изменя така:
„§ 5. Настоящите правила влизат в сила от 
деня на обнародването им. Член 10 от насто­
ящите правила влиза в сила на 1.01.2023 г.“
§ 4. В приложение № 1 към чл. 4 „Честот­
ни ленти и основни технически параметри за 
работа на електронни съобщителни мрежи от 
радиослужба радиоразпръскване“ се правят 
следните изменения:
1. Точка 4.1 се изменя така:
„4.1. широчина на честотната лента – 300 
kHz:
4.1.а. разстояние между носещите честоти 
на сигнала – 100 kHz или кратно на 100 kHz;
4.1.б. максимална честотна девиация – ±75 
kHz;“.
2. Точка 4.2 се изменя така:
„4.2. допустими отклонения на носещата 
честота – ±2000 Hz;“.
3. Точка 5.1 се изменя така:
„5.1. широчина на честотната лента – 1,536 
MHz;“.
§ 5. В приложение № 4 към чл. 9 „Изиск­
вания при изготвянето на „Технически пара­
метри на електронната съобщителна мрежа 
за наземно радиоразпръскване“ се правят 
следните изменения:
1. Точка II.3 се изменя така:
„3. Диаграма на насочено действие на ан­
тенната система в хоризонталната равнина в 
полярна координатна система. Представя се 
за всяка от поляризациите при излъчване от 
антена със смесена поляризация.“
2. Точка II.4 се изменя така:
„4. Диаграма на насочено действие на ан­
тенната система във вертикалната равнина в 
табличен вид (от +90° до -90°). При наличие 
на физически или електрически наклон на 
антенните елементи същият се отразява. 
Представя се за всяка от поляризациите при 
излъчване от антена със смесена поляризация.“
3. В „Таблица с изчисления на параметрите 
на предавателната станция за всички направ­
ления през 10° в азимутни сектори 0°÷350°“ 
Забележки ** се изменя така:
„**Хоризонтална диаграма на антената 
(затихване спрямо излъчването в максиму­
ма на диаграмата). Попълва се за всяка от 
поляризациите при излъчване от антена със 
смесена поляризация.“
§ 6. В приложение № 6 към чл. 11, ал. 1, 
т. 5 „Основни параметри на насочени откло­
нители“ се правят следните изменения:
1. Точка 9 се изменя така:
„9. коаксиални съединители на измерва­
телните изходи: BNC(f)/N(f)/SMA(f);“.
2. Точка 10 се изменя така:
„10. коефициент на предаване на НО: 
10.1. от -20 dB до -60 dB (87.5-128.5 MHz); 
10.2. при провеждане на измерване на ИМП 
(IP3) от тип „А1“ се изисква коефициентът 
на предаване на НО да бъде:
 – от -20 до -30 dB – за мощности на изхода 
на филтъра/филтър-мултиплексера ≤ 100 W;
 – от -26 до -33 dB – за мощности на изхода 
на филтъра/филтър-мултиплексера > 100 W 
и ≤ 1000 W;
 – от -30 до -60 dB – за мощности на изхода 
на филтъра/филтър-мултиплексера > 1000 W;“.
3. Точка 14 се изменя така:
„14. НО трябва да са придружени с кали­
бровъчна крива на коефициента на предаване 
за определения честотен диапазон (т. 1) с 
неточност, по-малка от 0.25 dB, и с вписана 
точна стойност на коефициента на предаване 
за работната честота на конкретната радио­
предавателна станция.“
Председател:
 Иван Димитров
6901